CELEX: 62016TN0728
Language: da
Date: 2016-10-14 00:00:00
Title: Sag T-728/16: Sag anlagt den 14. oktober 2016 — Tuerck mod Kommissionen

19.12.2016   
            
            
               DA
            
            
               Den Europæiske Unions Tidende
            
            
               C 475/18
            
         Sag anlagt den 14. oktober 2016 — Tuerck mod Kommissionen
   (Sag T-728/16)
   (2016/C 475/28)
   Processprog: fransk
   
      Parter
   
   
      Sagsøger: Sabine Tuerck (Woluwe Saint Pierre, Belgien) (ved advokaterne S. Orlandi og T. Martin)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Afgørelsen af 10. december 2015 om bekræftelse af overførslen af sagsøgerens pensionsrettigheder annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremført to anbringender.
   
               1.
            
            
               Første anbringende er, at der er sket tilsidesættelse af artikel 7, stk. 1, i de almindelige gennemførelsesbestemmelser til artikel 11 og 12 i bilag VIII til vedtægten vedrørende overførsel af pensionsrettigheder, af 3. marts 2011. Denne tilsidesættelse er begået af ansættelsesmyndigheden i forbindelse med beregningen af fraregningen af det beløb, der udgøres af revurderingen af kapitalen mellem datoen for anmodningen om overførsel og datoen for den faktiske overførsel.
            
         
               2.
            
            
               Andet anbringende er, at der er sket tilsidesættelse af artikel 11, stk. 2, i bilag VIII til vedtægten, for så vidt som ansættelsesmyndigheden har taget hensyn til hendes forfremmelse med tilbagevirkende kraft med henblik på at fastsætte hendes grundløn på datoen for anmodningen om overførsel af hendes pensionsrettigheder.